Luís Bernardo Honwana
Luís Bernardo Honwana, f. 1942, mozambiquisk journalist og forfatter. Hans livsforløb er typisk for fremtrædende afrikanske intellektuelle: Politisk fange, eksil, kulturminister i det uafhængige Mozambique og derpå ansat i UNESCO. Hans berømte portugisisk-sprogede novellesamling Nós matámos o cão tinhoso (1964, Vi dræbte en skabet køter) indeholder "De sortes hænder" blandt andre smukt skrevne fortællinger om almindelige menneskers skæbner i kolonitidens Mozambique.